Saved (ბობ დილანის ალბომი)
Saved — ამერიკელ მომღერალ და სიმღერების ავტორ ბობ დილანის მეოცე სტუდიური ალბომი. იგი გამოიცა 1980 წლის 23 ივნისს, Columbia Records-ის მიერ. Saved არის დილანის „ქრისტიანული ტრილოგიის“ მეორე ალბომი, რომელშიც კვლავ მეორდება პირადი რწმენის თემა. თავდაპირველად ალბომის გარეკანზე წარმოდგენილი იყო ტონი რაიტის მიერ შესრულებული იესო ქრისტეს ხელი, რომელიც მორწმუნეებს ეხება. თუმცა, მოგვიანებით მას ჩაენაცვლა სხვა გამოსახულება.